### Beslutning

Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 23. marts 2022 har vedtaget Magistratens indstilling i overensstemmelse med erklæring fra Social- og Beskæftigelsesudvalget af 16. marts 2022.

Nye Borgliges byrådsgruppe kunne ikke tiltræde indstillingen.

Etablering af 500 nyttejob på private og offentlige virksomheder.

### Resumé

Regeringen præsenterede i september 2021 reformudspillet ”[adresse] kan mere I”, bl.a. med fokus på - via nytteindsats - at få flere ledige borgere i job. Derudover nævnte Statsministeren i sin nytårstale 2022 vigtigheden af, at erstatte passiv forsørgelse med en arbejdslogik.

Mange borgere står trods det aktuelle opsving uden for arbejdsmarkedet - herunder borgere med ikke-vestlig baggrund. Vi skal bruge opsvinget til at få endnu flere borgere i beskæftigelse. Til fordel for den enkelte og de virksomheder, som aktuelt mangler arbejdskraft. Ikke mindst på de trængte velfærdsområder.

I forlængelse af Regeringens udspil har Aarhus Byråd med budgetforliget for 2022 besluttet at intensivere arbejdet med en model for at styrke tilknytningen til arbejdsmarkedet for de mere udsatte grupper, herunder flygtninge og indvandrere. Resultatet er, at vi i [adresse] nu kan præsentere en særlig [adresse], der skal skabe 500 nytteindsatser i [adresse] over en 2-årig periode. Disse forventes fordelt med henholdsvis 250 til offentlige arbejdsgivere og 250 til private virksomheder.

Med [adresse] vil nytteindsats i høj grad målrettes de områder, der i dag oplever mangel på arbejdskraft - både offentlig og privat.

Nytteindsatsen vil bestå af tre forskellige typer indsatser for borgerne:

1. Ordinære job
2. Forløb under Integrationsgrunduddannelsen (IGU)
3. Jobpakke-forløb med et fast ugentligt timekrav

Ca. 1.550 borgere i alderen 18-67 år er umiddelbart omfattet at nytteindsatsen. Nogle borgere er dog fritaget for indsats, jf. afsnit 5.

Forslag til overordnede rammer for implementering af [adresse] for nytteindsats er beskrevet i nærværende indstilling. Eksempler på borgerforløb og en økonomioversigt er vedlagt som bilag.

### Indstilling

Det indstilles:

At 1) Indstillingen med implementeringsplan tiltrædes.

At 2) Byrådet tiltræder en justering af IGU-modellen, herunder etablering af en central arbejdsgiverpulje som finansieres ved besparelser på forsørgelsesbudgettet.

At 3) Byrådet tiltræder, at magistratsafdelingerne bidrager med 250 jobåbninger i støttet beskæftigelse over 2 år. Fordelingen er anslået og kan variere afhængig af behov.

### Sagens forløb

03-03-2022 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 07-03-2022 Magistraten

Fremsendes til [adresse] med bemærkning, at Magistraten i mødet den 7. marts 2022 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 23. februar 2022.

Rådmand Øyvind Mogensen, Julie Simonsen og Albert Mathiesen tog forbehold.

 09-03-2022 [adresse]
Fremsendes til [adresse] og Beskæftigelsesudvalget til behandling i henhold til beslutning i byrådets møde den 9. marts 2022.
 16-03-2022 Social- og Beskæftigelsesudvalget

Michelle Knudsen, Nadia Andreasen, Kurt Simonsen, Ernst Nissen og Brian Berg kunne tiltræde indstillingen.

Alf Mortensen tog forbehold for drøftelse i byrådsgruppen.

Julie Simonsen var forhindret i at deltage i udvalgets behandling af sagen.

 23-03-2022 [adresse]
Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 23. marts 2022 har vedtaget Magistratens indstilling i overensstemmelse med erklæring fra Social- og Beskæftigelsesudvalget af 16. marts 2022.

Nye Borgliges byrådsgruppe kunne ikke tiltræde indstillingen.